**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE „NACIONALNI PARK BRIJUNI“ ZA 2025. GODINU**

**Financijski plan 2025.**

Financijski plan Javne ustanove „Nacionalni park Brijuni“ izvršen je kako slijedi:

**Prihodi**

Tablica 1.Prihodi prema ekonomskoj klasifikaciji



Javna ustanova Nacionalni park Brijuni ostvarila je u prvom polugodištu 2025. godine ukupne prihode u iznosu od 5.165.009,43 eura ili 36,85% planiranih ukupnih prihoda. Od ukupno ostvarenih prihoda 5.153.239,67 eura čine prihodi poslovanja i realizirani su 36,98% planiranih prihoda poslovanja, dok su prihodi od financijske imovine naplaćeni u iznosu od 11.769,76 eura i čine 14,71% planiranih u 2025. godini.

Najznačajniji udio prihoda poslovanja čine prihodi od prodaje proizvoda i robe te pruženih usluga i prihodi od donacija u iznosu od 2.147.018,15 eura. Navedene prihode čine prihodi od prodaje roba i suvenira na šankovima Ustanove u iznosu od 44.839,60 eura, prihodi od pruženih usluga u iznosu od 2.100.902,15 eura i donacije u iznosu od 1.276,40 eura. Prihode od pruženih usluga čine prihodi od hotelijerskih usluga u iznosu od 1.752.964,23 eura, prihodi od koncesijskih naknada za najam imovine i turističko oplovljavanje u iznosu od 288.139,88 eura, te prihodi od usluga prijevoza, refundacija usluga režijskih troškova pruženih MORH-u i Državnim nekretninama u iznosu 59.798,04 eura. Navedeni prihodi ostvareni su 27,70% planiranih u 2025. godini i veći su za 1,60% u odnosu na ostvareno u istom razdoblju 2024. godine što je rezultat porasta prihoda od hotelskih usluga.

Prihodi od upravnih i administrativnih pristojbi, pristojbi po posebnim propisima i naknada povećani su u odnosu na isto razdoblje u 2024. godini za 11,63%. Navedeni prihodi ostvareni su u iznosu od 1.868.999,29 eura što čini izvršenje 39,89% plana 2025. godine i odnose se na ostvarene prihode od pružanja izletničkih usluga u iznosu 1.854.261,75 eura, prihode s naslova osiguranja, refundacije štete od osiguravajućeg društva u iznosu 5.390,89 eura i ostale prihode koje čine prihodi od lučke pristojbe iznosu od 9.346,65 eura.

Pomoći iz inozemstva i od subjekata unutar općeg proračuna u iznosu 115.607,64 eura odnose se na

* sredstva pomoći od međunarodnih organizacija i institucija EU za provedbu projekata prekogranične suradnje Interreg „MPA 4Change“ i „MPA Grew“ u iznosu 50.226,26 eura
* sredstva pomoći od izvanproračunskih korisnika potpore za zapošljavanje stalnih sezonaca u iznosu 1.546,22 eura, uplate Fonda za zaštitu okoliša i energetsku učinkovitost za provedbu projekta obnove Vile Kupelwieser 26.660 eura
* prijenosi između proračunskih korisnika istog proračuna uplate potpora Agencije za plaćanja u poljoprivredi, ribarstvu i ruralnom razvoju u iznosu 4.215,70 eura, sredstva uplaćena od strane Ministarstva kulture i medija za konzervatorsko-restauratorske radove na slikama iz brijunske zbirke umjetnina, prijenos sredstava iz Zajednički sredstava Ministarstva zaštite okoliša i zelene tranzicije za podmirivanje rashoda u iznosu 27.650 eura i nadoknada sredstava za Oporavilište za divlje životinje u iznosu 509,46 eura.

Prihodi od pomoći izvršeni su 25,18% planiranih prihoda u 2025. godini.

Prihodi od prodaje nefinancijske imovine naplaćeni su u iznosu 11.769,76 eura i čine 14,71% planiranih prihoda u 2025. godini.

Tablica 2. Prihodi prema izvorima financiranja



Od ukupno ostvarenih prihoda u iznosu od 5.165.009,43 eura najveći iznos 2.145,791,47 eura ostvaren je iz izvora financiranja Vlastiti prihodi. Iz izvora financiranja Prihodi za posebne namjene ostvareno je 1.890.564,16 eura, pomoći 115.607,64 eura, donacija 1.276,40 eura iz izvora financiranja Prihodi od nefinancijske imovine 11.769,76 eura. Iz izvora Opći prihodi i primici u prvih šest mjeseci 2025. godine ostvareni su prihodi u iznosu 1.000.000 eura.

**Rashodi**

Tablica 3. Rashodi prema ekonomskoj klasifikaciji



Ukupni rashodi ostvareni su u iznosu 6.278.874,46 eura što čini izvršenje ukupno planiranih rashoda 44,80%. Rashodi poslovanja iznose 6.072.089,68 eura odnosno 44,98% planiranih rashoda poslovanja u 2025. godini i u odnosu na prethodnu godinu povećani su za 1,59%, dok su rashodi za nabavu nefinancijske imovine izvršeni u iznosu 206.784,78 eura odnosno 40,15%.

U strukturi rashoda poslovanja rashodi za zaposlene izvršeni su u iznosu 3.285.029,10 eura odnosno 54,24% planiranih rashoda za zaposlene što čini povećanje od 17,19% u odnosu na isto razdoblje prethodne godine. Povećanje rashoda za zaposlene posljedica je Odluke Vlade o visini osnovice za obračun plaće u javnim službama u 2025. godini i primjene Uredbe o visini minimalne plaće.

Materijalni rashodi ostvareni su u iznosu 1.911.803,52 eura što čini 33,61% planiranih materijalnih rashoda i smanjenje 21,25% u odnosu na isto razdoblje prethodne godine.

Strukturu materijalnih rashoda čine naknade troškova zaposlenima u iznosu 115.661,28 eura odnosno 46,25% planiranih rashoda, rashodi za materijal i energiju u iznosu .720.291,96 eura 32,13% planiranih rashoda, rashodi za usluge u iznosu 956.546,33 eura 34,62% planiranih rashoda, naknade troškova osobama izvan radnog odnosa u iznosu 80,00 eura 3,20% planiranih rashoda i ostali nespomenuti rashodi poslovanja u iznosu 119.223,95 eura 27,63% planiranih rashoda.

Financijski rashodi ostvareni su u iznosu 5.358,60 eura što čini 35,25% planiranih rashoda i 14,84% povećanja u odnosu na realizirane u istom razdoblju prethodne godine.

Rashodi za nabavu nefinancijske imovine u prvih šest mjeseci 2025. godine izvršeni su u iznosu 206.784,78 eura odnosno 40,15% plana. Najznačajnija ulaganja odnose se na ulaganja u nabavu postrojenja i opreme.

Tablica 4. Rashodi prema izvorima financiranja



Od ukupno ostvarenih rashoda u iznosu 6.278.874,46 eura u prvom polugodištu 2025. godine iz izvora financiranja Vlastiti prihodi financirano je 4.070.255,61 eura rashoda, iz izvora Prihodi za posebne namjene rashodi u iznosu 1.087.836,96 eura, iz izvora Pomoći rashodi u iznosu 107.470,28 eura, iz izvora donacije 1.541,85 eura, izvora prihodi od nefinancijske imovine rashodi u iznosu 11.769,76 eura. Iz izvora Opći prihodi i primici u prvom polugodištu 2025. godine financirani su rashodi za zaposlene i materijalni rashodi u iznosu 1.000.000 eura.

Tablica 5. Rashodi prema funkcijskoj klasifikaciji



Od ukupno izvršenih rashoda prema funkcijskoj klasifikaciji rashodi u iznosu od 6.278.874,46 eura izvršeni su u kategoriji zaštite bioraznolikosti i krajolika.

**Račun financiranja**

Tablica 6. Račun prihoda i rashoda i Račun financiranja

U nastavku se daje prikaz plana i izvršenja Računa prihoda i rashoda i Računa financiranja za razdoblje siječanj - lipanj 2024. godine iz kojeg je vidljivo da nije bilo primitaka od financijske imovine i zaduživanja ni izdataka za financijsku imovinu i otplate zajmova.

A.RAČUN PRIHODA I RASHODA



B.RAČUN FINANCIRANJA



U razdoblju siječanj-lipanj 2025. godine ostvareni su ukupni prihodi u iznosu 5.165.009,43 eura i to prihodi od poslovanja u iznosu 5.153.239,67 eura i prihodi od prodaje nefinancijske imovine u iznosu 11.769,76 eura, dok su ukupni rashodi ostvareni u iznosu 6.278.874,46 eura koje čine rashodi poslovanja u iznosu 6.072.089,68 eura i rashodi za nabavu nefinancijske imovine u iznosu 206.784,78 eura. Iz navedenog proizlazi negativan poslovni rezultat u iznosu 1.113.865,03 eura.

Ukupni prijenos sredstava iz prethodne godine u iznosu 3.608.452,44 eura odnosi se na prijenose sredstava vlastiti prihodi u iznosu 2.680.045,99 eura, prihodi posebne namjene u iznosu 917.885,22 eura, pomoći u iznosu 9.990,34 eura te donacije 530,89 eura. Budući da je Ustanova u prvom polugodištu 2025. godine ostvarila negativan poslovni rezultat iznos sredstava za prijenos u naredno razdoblje iznosi 2.494.587,41 eura slijedeće strukture izvora; vlastiti prihodi 755.581,85 eura, prihodi posebne namjene 1.720.612,42 eura, pomoći 18.127,70 eura i donacije 265,44 eura.